b"\n_START_ARTICLE_\nAleksei Tx\xc3\xadrikov\n_START_SECTION_\nBiografia\n_START_PARAGRAPH_\nEl 1721 Tx\xc3\xadrikov es gradu\xc3\xa0 a l'Acad\xc3\xa8mia Naval de Sant Petersburg. Entre 1725 i 1730 i entre 1733 i 1743, fou el segon de Vitus Bering durant la primera i la segona expedici\xc3\xb3 a Kamtxatka. El 15 de juliol de 1741 Tx\xc3\xadrikov, al comandament del vaixell Sviatoi Pavel fou el primer europeu a arribar a la costa nord-oest d'Am\xc3\xa8rica del Nord, i a partir de llavors va descobrir part de les illes Aleutianes. El 1742 Tx\xc3\xadrikov dirig\xc3\xad una partida de b\xc3\xbasqueda del Sviatoi Piotr, el vaixell de Bering. _NEWLINE_Durant aquest viatge va especificar la localitzaci\xc3\xb3 de l'illa Attu. Tx\xc3\xadrikov va prendre part en la creaci\xc3\xb3 del mapa final dels descobriments russos a l'oce\xc3\xa0 Pac\xc3\xadfic (1746). _NEWLINE_Alguns caps (a l'illa Kyushu, a l'illa Attu, a la badia Anadyr i a la badia Tauyskaya), aix\xc3\xad com una muntanya submarina del Pac\xc3\xadfic i una illa de les Aleutianes duen el seu nom."